Document ID: /roh_data/filtered/swiss_laws_in_ROH.jsonl.gz/145

430.150

Ordinaziun davart il subvenziunament d'edifizis en la furmaziun professiunala, en purschidas da furmaziun cuntinuanta e da scolas autas (ordinaziun da construcziun LFurm)

dals 22-05-2012 (versiun dals 01-01-2016)

sa basond sin l'art. 45 al. 1 da la lescha davart la furmaziun professiunala e davart purschidas da furmaziun cuntinuanta (LFurm)1)

relaschada da la regenza ils 22 da matg 2012

1. Disposiziuns generalas

Champ d'applicaziun

Art.  1 1 Questa ordinaziun vegn applitgada per edifizis e per stabiliments che han il dretg da survegnir contribuziuns tenor la lescha davart la furmaziun professiunala e davart purschidas da furmaziun cuntinuanta (LFurm).

Cumpetenzas

Art.  2 1 La regenza surveglia il subvenziunament dals edifizis e fixescha l'import da las contribuziuns da construcziun.

2 Il departament cumpetent è il departament d'educaziun, cultura e protecziun da l'ambient.

3 L'uffizi   per   la   furmaziun   professiunala   procura   per   l'execuziun   da   questa ordinaziun en il sectur da la furmaziun fundamentala professiunala.

4 En   il   sectur   da   la   furmaziun   professiunala   superiura   e   da   las   scolas   autas   è l'execuziun chaussa da l'uffizi per la furmaziun media-superiura.

5 Per controllar la tecnica da construcziun vegn consultà l'uffizi da construcziun auta.

1) DG 430.000 * tabellas da las modificaziuns a la fin dal relasch

1

430.150

2. Inoltraziun e tractament da dumondas

Fasas

Art.  3 1 Per regla è la procedura dividida en la fasa I "basa/program da spazi" ed en la fasa II "project preliminar".

Fasa I, basa e program da spazi

Art.  4 1 En  la  fasa  I  sto  l'instituziun  responsabla  cumprovar  il  basegn  per  il  project  da construcziun. Ils documents ch'èn necessaris per quai ston vegnir inoltrads tenor las directivas da l'uffizi cumpetent.

2 Il   basegn   vegn   renconuschì,   en   spezial,   sche   las   suandantas   premissas   èn ademplidas:

a)

il basegn sto vegnir cumprovà sin basa da las cifras da las emprendistas e dals emprendists sco er da las utilisadras e dals utilisaders;

la   cuvrida   dal   basegn   tras   in'utilisaziun   cooperativa   da   l'infrastructura existenta ensemen cun autras instituziuns è exclusa;

c)

ils deficits architectonics areguard la purschida ston vegnir cumprovads.

3 Suenter   avair   examinà   ils   documents   da   dumonda   ed   il   basegn   approvescha   la regenza il program da spazi e relascha las recumandaziuns e las directivas ch'èn necessarias per cuntinuar cun l'elavuraziun dal project.

4 L'approvaziun   da   la   fasa   I   scroda,   sch'ils   documents   ch'èn   necessaris   per renconuscher la fasa II (project preliminar) na vegnan betg inoltrads entaifer 3 onns.

b)

Fasa II, project preliminar e garanzia da survegnir contribuziuns

Art.  5 1 Sa   basond   sin   la   fasa   I   ch'è   vegnida   approvada   da   la   regenza   sto   l'instituziun responsabla inoltrar ils documents ch'en necessaris per il project preliminar, e quai tenor las directivas da l'uffizi cumpetent.

2 La regenza approvescha il project preliminar, fixescha ils custs che han il dretg da survegnir contribuziuns e garantescha la contribuziun chantunala respectiva.

3 Las   contribuziuns   garantidas   scrodan,   sch'i   na   vegn   betg   cumenzà   cun   la construcziun entaifer 3 onns.

2

3. Dretg da survegnir contribuziuns e pajament da las contribuziuns

430.150

Dretg da survegnir contribuziuns

Art.  6 1 Las suandantas expensas che vegnan – tenor l'ordinaziun davart las finanzas dal chantun   Grischun   –   attribuidas   a   las   investiziuns   han   il   dretg   da   survegnir contribuziuns:

a)

las localitads, ils stabiliments ed ils indrizs che vegnan duvrads da l'instituziun per la purschida, sco er ina reserva da spazi adequata;

localitads che servan er ad auters intents che a quels da la furmaziun tenor questa ordinaziun, en la relaziun, co ch'ellas vegnan duvradas da la furmaziun;

midadas   architectonicas   da   localitads   existentas,   premess   ch'ina   purschida insuffizienta vegnia meglierada essenzialmain tras quai;

las   lavurs   d'avertura   e   da   conturn   entaifer   il   bain   immobigliar   respectiv, uschenavant ch'ellas èn necessarias per l'instituziun;

ils   indrizs   da   manaschi   ed   ils   equipaments,   ils   quals   vegnan   duvrads   da l'instituziun en las localitads, che han il dretg da survegnir subvenziuns, ed ils quals vegnan acquistads en connex cun la construcziun.

b)

c)

d)

e)

2 Ils   custs   per   acquistar   il   bain   immobigliar   èn   exclus   dal   dretg   da   survegnir contribuziuns.

Custs imputabels

Art.  7 1 Ils custs imputabels vegnan eruids sin basa d'indicaturs u sin basa dal preventiv dals custs.

Tariffa e pajament da las contribuziuns

Art.  8 1 Las contribuziuns per edifizis importan en pertschients dals custs imputabels:

a) * fin a 100 pertschient per edifizis che servan directamain a la scolaziun;

b)

50 pertschient per ils ulteriurs edifizis.

4. Realisaziun da la construcziun e pajament

Realisaziun da la construcziun

Art.  9 1 Edifizis, indrizs e stabiliments vegnan mo subvenziunads, sch'els vegnan realisads en ina moda cunvegnenta e professiunala.

3

430.150

Midadas dal project

Art.  10 1 Midadas essenzialas dal project da construcziun sco er midadas che pon avair per consequenza   che   las   contribuziuns   stuessan   vegnir   adattadas,   ston   vegnir communitgadas immediatamain a l'uffizi cumpetent. Per adattar las contribuziuns garantidas sto vegnir inoltrada ina dumonda correspundenta.

Pajament da las contribuziuns

Art.  11 1 Per il pajament da la contribuziun e per il rendaquint da construcziun ston vegnir inoltrads ils documents necessaris tenor las directivas da l'uffizi cumpetent.

2 Pajaments parzials vegnan pajads sin fundament dal progress da la construcziun, e quai sin dumonda da l'instituziun responsabla.

3 Il   pajament   final   vegn   concedì   suenter   ch'il   rendaquint   da   construcziun   sco   er suenter ch'ils documents che tutgan tiers èn vegnids controllads.

Liberaziun anticipada da las lavurs da construcziun Art.  12 1 Sche lavurs da construcziun che n'èn betg stadas previsiblas ston vegnir fatgas immediatamain, po la regenza – cun resalva da la concessiun da las contribuziuns – dar excepziunalmain liber anticipadamain las lavurs da construcziun.

5. Disposiziuns finalas

Art.  13

Midada dal dretg vertent2)

Disposiziun transitorica

Art.  14 1 Per las proceduras ch'èn pendentas il mument che questa lescha entra en vigur vala la procedura tenor il dretg nov.

Art.  15 1 Questa ordinaziun entra en vigur il 1. d'avust 2012.

Entrada en vigur

2) Las midadas dal dretg vertent na vegnan betg inditgadas.

4

430.150

Tabella da las modificaziuns - tenor conclus

Conclus 22-05-2012 30-06-2015

Entrada en vigur 01-08-2012 01-01-2016

Element relasch Art. 8 al. 1, a)

Modificaziun emprima versiun midada

Publicaziun en la CUL - 2015-021

5

430.150

Tabella da las modificaziuns - tenor element

Element relasch Art. 8 al. 1, a)

Conclus 22-05-2012 30-06-2015

Entrada en vigur 01-08-2012 01-01-2016

Modificaziun emprima versiun midada

Publicaziun en la CUL - 2015-021

6